paragraph_text: Kao i uncijal izveden je iz rimskog kurziva, ali od kasnije, evoluirane inačice. Prvi je put uporabljen oko 3. stoljeća i ostao je u uporabi do 8. stoljeća. Rani oblici poluuncijala bili su u uporabi kod poganskih autora i rimskih zakonskih tekstova. Na otok Irsku je stigao u 5. stoljeću pa je otamo prenesen na otok Britaniju. U 6. stoljeću proširio se iz izvornih rimskih središta u Afriku i drugamo po Europi, ali ne tako često kao u otočkim središtima, gdje se njime služilo u prijepisima kršćanskih tekstova. U Engleskoj se rabilo ga do 8. stoljeća i postupno se razvio u insularno pismo nakon 8. stoljeća.